P6_TA(2006)0223
Φυσικές καταστροφές —πτυχές της περιφερειακής ανάπτυξης
Ψήφισμα του Ευρωπαϊκού Κοινοβουλίου σχετικά με τις φυσικές καταστροφές (πυρκαγιές, ξηρασία και
πλημμύρες) —πτυχές περιφερειακής ανάπτυξης (2005/2193(INI))
Το Ευρωπαϊκό Κοινοβούλιο,
—έχοντας υπόψη την ανακοίνωση της Επιτροπής για την ενίσχυση των ικανοτήτων της Ευρωπαϊκής Ένωσης όσον
αφορά την αντιμετώπιση καταστροφών και κρίσεων σε τρίτες χώρες (COM(2005)0153),
—έχοντας υπόψη το ψήφισμά του της 16ης Νοεμβρίου 2005 με τίτλο «Κερδίζοντας τη μάχη εναντίον της
αλλαγής κλίματος του πλανήτη» (1),
—έχοντας υπόψη την ανακοίνωση της Επιτροπής για τη βελτίωση του Κοινοτικού Μηχανισμού Πολιτικής
Προστασίας (COM(2005)0137),
—έχοντας υπόψη την πρόταση για απόφαση του Συμβουλίου περί δημιουργίας κοινοτικού μηχανισμού πολιτικής
προστασίας (αναδιατύπωση), την οποία υπέβαλε η Επιτροπή, (COM(2006)0029),
—έχοντας υπόψη την ανακοίνωση της Επιτροπής για τη διαχείριση του κινδύνου πλημμυρών —πλημμύρες:
πρόληψη, προστασία και μετριασμός των επιπτώσεών τους (COM(2004)0472),
—έχοντας υπόψη την πρόταση οδηγίας του Ευρωπαϊκού Κοινοβουλίου και του Συμβουλίου για την αξιολόγηση
των πλημμυρών, την οποία υπέβαλε η Επιτροπή (COM(2006)0015),
—έχοντας υπόψη την πρόταση κανονισμού του Ευρωπαϊκού Κοινοβουλίου και του Συμβουλίου για την ίδρυση
του Ταμείου Αλληλεγγύης της Ευρωπαϊκής Ένωσης, την οποία υπέβαλε η Επιτροπή (COM(2005)0108),
—έχοντας υπόψη τα άρθρα 2και6της Συνθήκης ΕΚ, σύμφωνα με τα οποία οι απαιτήσεις της περιβαλλοντικής
προστασίας πρέπει να ενταχθούν στις υπόλοιπες κοινοτικές πολιτικές, προκειμένου ιδίως να προωθηθεί η
αειφόρος οικονομική ανάπτυξη από περιβαλλοντικής άποψης,
—έχοντας υπόψη την επιστημονική έκθεση του Ινστιτούτου Ερευνών Περιβάλλοντος και Βιώσιμης Ανάπτυξης
στο πλαίσιο του Κοινού Κέντρου Ερευνών της Επιτροπής για τις κλιματικές αλλαγές και την ευρωπαϊκήδιάσταση των υδάτων (
2),
—έχοντας υπόψη το πρωτόκολλο του Κιότο στη σύμβαση πλαίσιο των Ηνωμένων Εθνών για την αλλαγή του
κλίματος της 11ης Δεκεμβρίου 1997 για την αλλαγή του κλίματος, καθώς και την κύρωση του πρωτοκόλλου
του Κιότο από την Ευρωπαϊκή Κοινότητα στις 25Απριλίου 2002,
—έχοντας υπόψη τον κανονισμό (EΚ) αριθ. 2152/2003 του Ευρωπαϊκού Κοινοβουλίου και του Συμβουλίου, της
17ης Νοεμβρίου 2003, για την παρακολούθηση των δασών και των περιβαλλοντικών αλληλεπιδράσεων στην
Κοινότητα (Έμφαση στα δάση) (3),
—έχοντας υπόψη τον κανονισμό (ΕΚ) αριθ. 1698/2005 του Συμβουλίου, της20ής Σεπτεμβρίου 2005, για τη
στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) (4),
—έχοντας υπόψη τον κανονισμό (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών
διατάξεων για τα διαρθρωτικά Ταμεία (5),
—έχοντας υπόψη τον κανονισμό (ΕΚ) αριθ. 1164/94 του Συμβουλίου της 16ης Μαΐου 1994 για την ίδρυση
του ταμείου συνοχής (6),όπως τροποποιήθηκε από τους κανονισμούς (ΕΚ) αριθ. 1264/1999 (7)και(ΕΚ) αριθ.
1265/1999 (8),
—έχοντας υπόψη τον κανονισμό (ΕΚ) αριθ. 1784/1999 του Ευρωπαϊκού Κοινοβουλίου και του Συμβουλίου της
12ης Ιουλίου 1999 σχετικά με το Ευρωπαϊκό Κοινωνικό Ταμείο (9),7.12.2006 C 297 E/369 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
(1)Κείμενα που εγκρίθηκαν, P6_TA(2005)0433.
(2) http://ies.jrc.cec.eu.int/fileadmin/Documentation/Reports/Inland_and_Marine_Waters/Climate_Change_and_the_Euro-
pean_Water_Dimension_2005.pdf.
(3)ΕΕL 324 της11.12.2003, σ. 1.
(4)ΕΕL 277 της21.10.2005, σ. 1.
(5)ΕΕL 161 της26.6.1999, σ. 1.
(6)ΕΕL 130 της25.5.1994, σ. 1.
(7)ΕΕL 161 της26.6.1999, σ. 57.
(8)ΕΕL 161 της26.6.1999, σ. 62.
(9) EE L 213 της13.8.1999, σ. 5.
—έχοντας υπόψη την ανακοίνωση της Επιτροπής για μια ευρωπαϊκή δασική στρατηγική (COM(1998)0649),
—έχοντας υπόψη την πρόταση κανονισμού του Ευρωπαϊκού Κοινοβουλίου και του Συμβουλίου σχετικά με το
χρηματοδοτικό μέσο για το περιβάλλον (LIFE +) (COM(2004)0621), την οποία υπέβαλε η Επιτροπή,
—έχοντας υπόψη το ψήφισμά του της 8ης Σεπτεμβρίου 2005 σχετικά με τις φυσικές καταστροφές (πυρκαγιές
και πλημμύρες) στην Ευρώπη εκείνο το καλοκαίρι (1),
—έχοντας υπόψη το άρθρο 45του Κανονισμού του,
—έχοντας υπόψη την έκθεση της Επιτροπής Περιφερειακής Ανάπτυξης (A6-0147/2006),
A. λαμβάνοντας υπόψη ότι οι φυσικές καταστροφές στην Ευρωπαϊκή Ένωση έχουν προκαλέσει τον θάνατο
65 000 ατόμων από το 1980 έως σήμερα και το οικονομικό τους κόστος ανέρχεται σε
124,2 δισεκατομμύρια ευρώ,
B. λαμβάνοντας υπόψη ότι οι καταρρακτώδεις βροχές του Αυγούστου του 2005 προκάλεσαν τις σοβαρότερες
πλημμύρες στην Ευρώπη από το 2002 και τον θάνατο 70ατόμων,
Γ. λαμβάνοντας υπόψη ότι οι πυρκαγιές κατέστρεψαν και πάλι χιλιάδες εκτάρια δάσους το 2005 και,το σημα-
ντικότερο, στοίχισαν τις ζωές περισσότερων από 30πολιτών και πυροσβεστών, και ότι η εξαιρετική ξηρασία
συνέβαλε και συμβάλλει στην επιδείνωση αυτού του φαινομένου, που αποτελεί κάθε χρόνο πραγματική
μάστιγα για τις πληττόμενες περιφέρειες και χώρες,
Δ. λαμβάνοντας υπόψη ότι οι πυρκαγιές είχαν ως αποτέλεσμα σημαντικές προσωπικές τραγωδίες, συμπεριλαμβα-
νομένης ιδίως της καταστροφής σπιτιών και γεωργικής ιδιοκτησίας και την απώλεια εκατοντάδων ζώων,
Ε. λαμβάνοντας υπόψη ότι η ξηρασία του 2005 ήταν εξαιρετικής έντασης και διάρκειας, ιδίως στη νότια και
δυτική Ευρώπη και έπληξε σκληρά σχεδόν ολόκληρη την επικράτεια της Πορτογαλίας και μεγάλα τμήματατης Ισπανίας, της Γαλλίας και της Ιταλίας,
ΣΤ. λαμβάνοντας υπόψη ότι οι φυσικές καταστροφές έχουν σοβαρότατο βραχυπρόθεσμο και μακροπρόθεσμο
αντίκτυπο στην οικονομία των περιφερειών, ιδίως στις λιγότερο ευημερούσες ζώνες τις οποίες αφορά ο
στόχος της «σύγκλισης» ή αυτές που υφίστανται φυσικούς εξαναγκασμούς, με δυσμενείς επιπτώσεις στις
υποδομές, το οικονομικό δυναμικό, την απασχόληση, τη φυσική και πολιτισμική κληρονομιά, το περιβάλλον
και τον τουρισμό, ενώ συνολικά έχει αρνητική επίπτωση στην οικονομική και κοινωνική συνοχή,
Ζ. λαμβάνοντας υπόψη ότι η ξηρασία και οι επαναλαμβανόμενες πυρκαγιές επιταχύνουν τη διαδικασία απερή-
μωσης μεγάλων τμημάτων της νότιας Ευρώπης, ιδίως τις μεσογειακές δασικές περιοχές και τις εκτεταμένες
δασικές περιοχές που απαρτίζονται από ένα και μόνον μη ενδημικό είδος το οποίο είναι εξαιρετικά εύφλεκτο,θέτοντας σε σοβαρό κίνδυνο την ποιότητα ζωής των πληττομένων πληθυσμών, στερώντας τους το νερό το
οποίο είναι απαραίτητο για τις βασικές ανάγκες επιβίωσης και εμποδίζοντάς τους να καλλιεργήσουν, το οποίο
ευνοεί την κερδοσκοπία στην τιμή των ζωοτροφών,
Η. λαμβάνοντας υπόψη ότι οι φυσικές καταστροφές προκαλούνται όταν μια ευάλωτη περιοχή πλήττεται από
ακραίες καιρικές συνθήκες και, συνεπώς, είναι απαραίτητο οι περιφέρειες αυτές να καταστούν λιγότερο
ευάλωτες, δεδομένου ότι τα ακραία καιρικά φαινόμενα γίνονται όλο και συχνότερα,
Θ. λαμβάνοντας υπόψη ότι πρέπει να υπάρχει τέλεια σύνδεση με όλες τις συνέργειες που δημιουργήθηκαν στο
πλαίσιο της Ευρωπαϊκής Πολιτικής Γειτονίας, ιδίως με τις χώρες της Ευρωμεσογειακής Εταιρικής Σχέσης, οι
οποίες βρίσκονται σε παρόμοια κατάσταση,
Ι. λαμβάνοντας υπόψη ότι, λόγω της γεωγραφικής τους θέσης, οι εξόχως απόκεντρες περιοχές είναι εκτεθειμένες
σε συγκεκριμένους και σοβαρούς κινδύνους φυσικών καταστροφών, ιδιαίτερα κυκλώνων, σεισμών, ηφαι-
στειακών εκρήξεων ή ακόμη και τσουνάμι,
ΙΑ. λαμβάνοντας υπόψη ότι ορισμένοι παράγοντες που συνδέονται με την ανθρώπινη δραστηριότητα, όπως η
εντατική καλλιέργεια με την παραδοσιακή χρήση της φωτιάς ως γεωργικού εργαλείου, η αποδάσωση, η
μαζική μείωση της φυσικής συγκράτησης των λεκανών απορροής και η εντατική αστικοποίηση των περιοχώνπου κινδυνεύουν, καθώς επίσης και η εισβολή κατοίκων των πόλεων στις ορεινές περιοχές προς αναζήτηση
ορισμένων ψυχαγωγικών δραστηριοτήτων, μπορούν να επιτείνουν τις επιπτώσεις των φυσικών καταστροφών,7.12.2006 C 297 E/370 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
(1)Κείμενα που εγκρίθηκαν, P6_TA(2005)0334.
ΙΒ. λαμβάνοντας υπόψη ότι η ξηρασία συμβάλλει αποφασιστικά στην εξάπλωση των πυρκαγιών, οι οποίες αποτε-
λούν την κύρια αιτία της υποβάθμισης των ευρωπαϊκών δασών,
ΙΓ. λαμβάνοντας υπόψη ότι η κοινή γεωργική πολιτική και οι διαδοχικές μεταρρυθμίσεις της έχει προαγάγει τη
συγκέντρωση της παραγωγής, η οποία έχει συμβάλει στη σταθερή απερήμωση των γεωργικών περιοχών και
την εγκατάλειψη της γεωργίας, αυξάνοντας ως εκ τούτου τον κίνδυνο δασικής πυρκαγιάς και επιτείνοντας τις
επιπτώσεις της ξηρασίας,
ΙΔ. λαμβάνοντας υπόψη ότι το φαινόμενο των δασικών πυρκαγιών επιδεινώνεται και από την προοδευτική εγκα-
τάλειψη της υπαίθρου, της γεωργίας και των παραδοσιακών δραστηριοτήτων της, την ακατάλληλη συντήρηση
των δασών, την ύπαρξη μεγάλων δασικών εκτάσεων που αποτελούνται από ένα μόνον είδος δένδρων, τη
φύτευση ακατάλληλων ποικιλιών δένδρων και την ανυπαρξία κατάλληλης πολιτικής πρόληψης, με επαρκή
μέσα και χρηματοδότηση σε κοινοτικό επίπεδο καθώς και από τις ανεπαρκώς αυστηρές ποινές για τις περι-πτώσεις εμπρησμού,
ΙΕ. λαμβάνοντας υπόψη ότι είναι αναγκαίο η Ευρωπαϊκή Ένωση να αναγνωρίσει τον ειδικό χαρακτήρα των
φυσικών καταστροφών που συμβαίνουν στη Μεσόγειο όπως η ξηρασία και οι πυρκαγιές και να προσαρμόσειτην πρόληψη, την έρευνα, τη διαχείριση των κινδύνων, την πολιτική άμυνα και τα μέσα αλληλεγγύης,
ΙΣΤ. λαμβάνοντας υπόψη ότι η Ευρώπη πρέπει να επιταχύνει τη λήψη μέτρων για την προσαρμογή στην αλλαγή
του κλίματος, πράγμα που απαιτεί προσπάθειες εκ μέρους των τοπικών, των περιφερειακών, των εθνικών και
των ευρωπαϊκών αρχών, αλλά και εκ μέρους του πληθυσμού και των τομέων της βιομηχανίας και των μετα-
φορών,
ΙΖ. λαμβάνοντας υπόψη ότι τα προληπτικά μέτρα της Ευρωπαϊκής Ένωσης για την αντιμετώπιση των φυσικών
καταστροφών κάθε είδους πρέπει να ενισχυθούν με την εκπόνηση, όπου αυτό είναι απαραίτητο, κοινών στρα-
τηγικών κατευθυντήριων γραμμών για την εξασφάλιση καλύτερου συντονισμού μεταξύ των κρατών μελών,καθώς και μεγαλύτερης λειτουργικότητας των διαφόρων κοινοτικών μέσων (διαρθρωτικών Ταμείων, Ταμείου
Αλληλεγγύης, της Ευρωπαϊκής Ένωσης, ΕΓΤΑΑ (μελλοντικό χρηματοδοτικό μέσο για το περιβάλλον του
LIFE +) καθώς και του μελλοντικού μέσου ταχείας αντίδρασης και ετοιμότητας για σοβαρά έκτακτα περιστα-
τικά), και καλύτερου συντονισμού μεταξύ τους,
ΙΗ. λαμβάνοντας υπόψη ότι εξακολουθούν να υπάρχουν ελλείψεις στις κοινοτικές λειτουργίες οι οποίες επιτείνο-
νται από την ποικιλία και τα διαφορετικά επίπεδα ανάπτυξης που εντοπίζονται στις ρυθμίσεις που γίνονταιαπό τα επιμέρους κράτη μέλη για την καταπολέμηση των φυσικών καταστροφών,
ΙΘ. λαμβάνοντας υπόψη ότι τα διαρθρωτικά ταμεία θα πρέπει να διαδραματίσουν ουσιαστικότερο ρόλο στη
χρηματοδότηση μέτρων για την πρόληψη καταστροφών και την αντιμετώπιση των συνεπειών τους, καθώς και
ότι το ειδικά προβλεπόμενο για τον σκοπό αυτόν κοινοτικό μέσο, το Ευρωπαϊκό Ταμείο Αλληλεγγύης,
αποδείχθηκε αναποτελεσματικό στην πράξη —εξού και η προταθείσα αναθεώρηση που είναι επί του
παρόντος σε εξέλιξη,
Κ. λαμβάνοντας υπόψη ότι τα προληπτικά μέτρα μειώνουν τις υλικές ζημίες που προκαλούν οι πλημμύρες σε
κατοικίες, υποδομές και παραγωγικές δραστηριότητες, όπως αποδείχθηκε στην περιοχή των Άλπεων, όπου το
2005, οι πλημμύρες προκάλεσαν πολύ λιγότερες ζημίες από ό,τι το 2002, παρόλο που ήταν μεγαλύτερης
κλίμακας,
ΚΑ. λαμβάνοντας υπόψη ότι, παρόλα ταύτα, τα κοινοτικά μέτρα πυροπροστασίας περιορίζονται σχεδόν αποκλει-
στικά στην πολιτική αγροτικής ανάπτυξης και έχουν αποδειχθεί μέχρι σήμερα σαφώς ανεπαρκή, γεγονός το
οποίο καταδεικνύει την ανάγκη ενός ειδικού, επαρκώς χρηματοδοτούμενου κοινοτικού προγράμματος δασικής
προστασίας σχεδιασμένου για την πρόληψη και τη διαχείριση των κινδύνων από δασικές πυρκαγιές καιπροσαρμοσμένου στον ειδικό χαρακτήρα των δασών στα κράτη μέλη,
ΚΒ. λαμβάνοντας υπόψη ότι οι εντατικές ενημερωτικές εκστρατείες για τη βιώσιμη χρήση του νερού μπορούν να
μειώσουν σημαντικά την κατανάλωση νερού, ανακουφίζοντας έτσι καταστάσεις μεγάλης ξηρασίας,
ΚΓ. επισημαίνοντας την έλλειψη συντονισμού μεταξύ των αρμόδιων δημόσιων αρχών και το γεγονός ότι η
πρόληψη, η διαχείριση καταστροφών και η συνδρομή προς τις πληττόμενες περιοχές και τα άμεσα θύματα
αποτελούν τους τρεις άξονες δράσης της Ευρωπαϊκής Ένωσης, στους οποίους η τελευταία πρέπει να διαδρα-
ματίζει ενεργότερο και συγκεκριμένα προληπτικό ρόλο,
ΚΔ. λαμβάνοντας υπόψη ότι υπάρχει προφανής δυσαρέσκεια μεταξύ του κοινού, μεγάλων τμημάτων της
κοινωνίας, ΜΚΟ και εκπροσώπων της κοινωνίας των πολιτών,
1. εκτιμά ότι η Επιτροπή θα πρέπει να υποβάλει πρόταση για τη χάραξη ευρωπαϊκής στρατηγικής για την κατα-
πολέμηση των φυσικών καταστροφών, που θα περιλαμβάνει συνολική πρόληψη κινδύνων, καθώς επίσης να
συντάξει ένα τεχνικό πρωτόκολλο κοινής δράσης της Ένωσης κατάλληλο για κάθε τύπο καταστροφής και κάθε
δασικό οικοσύστημα·7.12.2006 C 297 E/371 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
2. αναγνωρίζει τον ειδικό χαρακτήρα των φυσικών καταστροφών που συμβαίνουν σε διάφορα κράτη μέλη, όπως
η ξηρασία και οι δασικές πυρκαγιές στη Μεσόγειο, και προτρέπει την Επιτροπή να προσαρμόσει τα μέσα πρόληψης,
έρευνας, διαχείρισης κινδύνων, πολιτικής άμυνας και αλληλεγγύης σε κοινοτικό επίπεδο με στόχο τη διευκόλυνση
μιας πιο ικανοποιητικής ανταπόκρισης σε τέτοιου είδους καταστροφές·
3. θεωρεί ότι πρέπει να εκπονηθεί διεξοδική μελέτη σε όλα τα κράτη μέλη για τις τοποθεσίες που είναι περισσό-
τερο ευάλωτες στις πυρκαγιές και στις παρατεταμένες ξηρασίες, καθώς επίσης για τους διαθέσιμους πόρους, με
στόχο τη χάραξη προληπτικής στρατηγικής και τη δυνατότητα ανάληψης πραγματικά αποτελεσματικής δράσης καισυντονισμού σε τοπικό επίπεδο·
4. θεωρεί, επίσης, ότι η εν λόγω πρόταση πρέπει επίσης να συμπεριλάβει μέτρα που αποσκοπούν στη διασφάλιση
της ορθολογικής και αποδοτικής χρήσης του νερού από τους μείζονες καταναλωτές νερού —π.χ.αγρότες, αστούς
καταναλωτές και βιομηχανία· ζητεί την εφαρμογή των αρχών «ο καταναλωτής πληρώνει» και«ο ρυπαίνων
πληρώνει», προκειμένου να διασφαλιστεί η περισσότερο ορθολογική διαχείριση των υδάτινων πόρων και ο διεξοδι-
κότερος έλεγχος και η παρακολούθηση των λυμάτων·
5. εκτιμά ότι η στρατηγική αυτή θα πρέπει να αποδίδει ιδιαίτερη προσοχή στις απομονωμένες περιφέρειες με
μικρή πυκνότητα πληθυσμού και με φθίνοντα πληθυσμό, ορεινές περιοχές, μεθοριακές περιοχές, απομακρυσμένες
και εξόχως απόκεντρες περιφέρειες καθώς και τις περισσότερο μειονεκτούσες περιοχές του στόχου σύγκλισης·
6. επισημαίνει ότι οι τοπικές και οι περιφερειακές αρχές σε ολόκληρη την ΕΕ ευαισθητοποιούνται ολοένα και
περισσότερο όσον αφορά το θέμα των φυσικών καταστροφών και επισημαίνει τον αναντικατάστατο ρόλο των περι-
φερειακών και των τοπικών παραγόντων στην πρόληψη, τη διαχείριση των καταστροφών και τον μετριασμό των
επιπτώσεων των φυσικών καταστροφών στους ανθρώπους·
7. τονίζει την ανάγκη προσαρμογής της δράσης των διαρθρωτικών ταμείων για την πρόληψη και τη διαχείριση
των φυσικών καταστροφών, καθώς και του συντονισμού τους με τα υπόλοιπα ισχύοντα κοινοτικά μέσα, προκει-
μένου να αντιμετωπιστούν οι καταστροφές· απευθύνει έκκληση να εξασφαλιστεί, κατά τον προσεχή δημοσιονομικό
προγραμματισμό για την περίοδο 2007-2013, η απαραίτητη ευελιξία στην ανακατανομή των διαθέσιμων πόρων
μεταξύ των διαφόρων ταμείων, προκειμένου να βελτιωθεί η λειτουργικότητά τους σε περίπτωση καταστροφών·
8. προτρέπει την Επιτροπή να καταστήσει διαθέσιμους τους πόρους που απαιτούνται για την ανακούφιση των
δεινών και της ικανοποίησης των υλικών αναγκών όλων των θυμάτων των φυσικών καταστροφών και των άμεσωνσυγγενών τους μέσω του Ταμείου Αλληλεγγύης και άλλων κοινοτικών μέσων·
9. επισημαίνει ότι τα μέτρα πρόληψης και αντιμετώπισης πυρκαγιών και πλημμυρών είναι επιλέξιμα στο πλαίσιο
των διαρθρωτικών ταμείων για τη νέα περίοδο προγραμματισμού και, συνεπώς, καλεί το Συμβούλιο να έχει υπόψη
του το γεγονός αυτό και να καταλήξει σε συνεκτικές κοινές θέσεις·
10. τονίζει ότι τα μέτρα αποκατάστασης που λαμβάνουν χρηματοδοτική ενίσχυση από την Ευρωπαϊκή Ένωση
πρέπει να περιλαμβάνουν μέτρα που αποσκοπούν στην πρόληψη των επανεμφανίσεων των καταστροφών·
11. εκτιμά ότι το Συμβούλιο πρέπει να αποφασίσει για τα πιο αποτελεσματικά μέτρα για την πρόληψη και την
αποτελεσματική αντιμετώπιση των άμεσων και αναπόφευκτων αναγκών που ενδέχεται να προκύψουν από μια κατα-στροφική πυρκαγιά·
12. θεωρεί ότι στο επόμενο χρηματοδοτικό πλαίσιο για την περίοδο 2007-2013 πρέπει να δημιουργηθεί ένα
κοινοτικό πρόγραμμα προστασίας από τις δασικές πυρκαγιές, προοριζόμενο για την την προώθηση επαρκώς χρημα-
τοδοτούμενων δράσεων ευαισθητοποίησης, πρόληψης και διαχείρισης των κινδύνων πυρκαγιάς που θα συμπλη-
ρώνει τη γεωργική και διαρθρωτική πολιτική·
13. επισημαίνει ότι η ύπαρξη εκτεταμένου δικτύου μικρομεσαίων γεωργικών εκμεταλλεύσεων και μιας γεωργικής
πολιτικής η οποία προωθεί περισσότερο βιώσιμες μεθόδους παραγωγής ιδίως όσον αφορά τη χρήση των υδάτινωνπόρων και του εδάφους θα μπορούσε να συμβάλλει στη μείωση των επιπτώσεων της ξηρασίας και των δασικώνπυρκαγιών·
14. επισημαίνει ότι, μετά την απόφαση του Ευρωπαϊκού Συμβουλίου των Βρυξελλών της 15ης και 16ης Δεκεμ-
βρίου 2005, σχετικά με τις δημοσιονομικές προοπτικές για την περίοδο 2007-2013, ο στόχος της εδαφικής
συνεργασίας αποδυναμώθηκε σημαντικά, ιδίως όσον αφορά τη διακρατική και διαπεριφερειακή διάστασή του· καλεί
την Επιτροπή να εξασφαλίσει ότι οι τρέχουσες διαπραγματεύσεις προβλέπουν επαρκή διάθεση χρηματοδοτικώνπόρων, προκειμένου να μην αποτραπεί η υλοποίηση των μέτρων για την πρόληψη των φυσικών καταστροφών και
για την αντιμετώπιση των συνεπειών τους που καλύπτονται από το πρόγραμμα Interreg· υπογραμμίζει επίσης ότι
είναι σημαντικό να υπάρξει συνεργασία με τρίτες όμορες χώρες, ιδίως σε θέματα πλημμυρών και πυρκαγιών·7.12.2006 C 297 E/372 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
15. εκτιμά ότι η Επιτροπή θα πρέπει να υποβάλει πρόταση οδηγίας για την πρόληψη και τη διαχείριση των
πυρκαγιών στην Ευρωπαϊκή Ένωση, προκειμένου να χρησιμοποιήσει κατά τον καλύτερο δυνατό τρόπο τους υπάρ-
χοντες κοινοτικούς και εθνικούς πόρους για την αντιμετώπιση του φαινομένου αναλόγως με αυτά που προβλέπο-νται στην πρόταση οδηγίας σχετικά με την αξιολόγηση των πλημμυρών· εκτιμά επίσης ότι θα πρέπει να εκπονηθείπαρόμοια πρόταση σχετικά με την πρόληψη και διαχείριση των κινδύνων ξηρασίας και την καλεί να μελετήσει τηδημιουργία ενός ευρωπαϊκού κέντρου παρακολούθησης της ξηρασίας και της απερήμωσης, ενσωματωμένου στις
δραστηριότητες του έβδομου ερευνητικού προγράμματος πλαισίου δραστηριοτήτων έρευνας, τεχνολογικής
ανάπτυξης και επίδειξης της Ευρωπαϊκής Κοινότητας (2007-2013) (COM(2005)0119)·
16. εκτιμά ότι το Ευρωπαϊκό Κοινοβούλιο θα πρέπει να αρχίσει να εποπτεύει τις ανεπάρκειες των μέσων και
εξοπλισμών, και όλα τα σχετικά προβλήματα στο πλαίσιο της καταπολέμησης των φυσικών καταστροφών στα
κράτη μέλη·
17. ζητεί από την Επιτροπή να εκπονήσει άμεσα ανακοίνωση σχετικά με την πρόληψη, τη διαχείριση και την
αξιολόγηση των κινδύνων από τους σεισμούς, με τρόπο αντίστοιχο με αυτόν για τις λοιπές φυσικές καταστροφές
(πλημμύρες, πυρκαγιές, ξηρασία)·
18. καλεί την Επιτροπή, σε συνεργασία με τα κράτη μέλη, τις περιφερειακές και τις τοπικές αρχές και άλλους
ενδιαφερόμενους φορείς, να συγκεντρώσουν και να διαδώσουν τις μελέτες για περιπτώσεις βέλτιστης πρακτικής
εγκριθέντων μέτρων για την πρόληψη και την αποτελεσματική διαχείριση των φυσικών καταστροφών·
19. ζητεί από το Συμβούλιο και τα κράτη μέλη να επιταχύνουν την έρευνα για την πρόληψη των καταστροφών
στο πλαίσιο του προαναφερθέντος έβδομου προγράμματος-πλαισίου, το οποίο βρίσκεται στο στάδιο της έγκρισης,
δίνοντας ιδιαίτερη προσοχή στη βελτίωση των συστημάτων έγκαιρης προειδοποίησης και των συστημάτων συγκέν-
τρωσης και μετάδοσης δεδομένων σε πραγματικό χρόνο·
20. επισημαίνει την έναρξη της πιλοτικής φάσης της πρωτοβουλίας για την Παγκόσμια Παρακολούθηση του
Περιβάλλοντος και της Ασφάλειας (GMES) (Global Monitoring for Environment and Security), η οποία θα
επιτρέψει στην Ευρωπαϊκή Ένωση να βελτιώσει την πρόβλεψη, την παρακολούθηση και την αξιολόγηση των
φυσικών καταστροφών· ζητεί να αυξηθεί η διάθεση χρηματοδοτικών πόρων υπέρ της πρωτοβουλίας αυτής και να
επεκταθεί το πρόγραμμα δράσης έτσι ώστε να καλύπτει όλες τις φυσικές καταστροφές που ενδέχεται να επέλθουνεντός των κρατών μελών·
21. ζητεί να εγκαινιαστεί το σύστημα GALILEO, το οποίο θα πρέπει να συμβάλει στη βελτίωση της ικανότητας
της Ευρωπαϊκής Ένωσης να προβλέπει, να παρακολουθεί και να κατανοεί τα ακραία καιρικά και φυσικά φαινόμενα·
ζητεί επίσης τη χρήση άλλου είδους εξοπλισμού και μέσων για την ανίχνευση πυρκαγιών και την αποτελεσματική
πρόληψη της εξάπλωσής τους·
22. εκφράζει τη λύπη του για το ότι η ανακοίνωση της Επιτροπής για την εφαρμογή της δασικής στρατηγικής
της ΕΕ (COM(2005)0084) δεν αποδίδει ιδιαίτερη προσοχή στο ζήτημα των πυρκαγιών, αγνοώντας το γεγονός ότι
αποτελούν την κύρια αιτία της υποβάθμισης των δασών· καλεί, συνεπώς, τα κράτη μέλη να αποκαταστήσουν αυτήν
την έλλειψη και ζητεί από την Επιτροπή να προβλέψει τα αναγκαία μέτρα στο σχέδιο δράσης για τη δασοκομίαπου πρόκειται να υποβάλει στο εγγύς μέλλον και το οποίο πρέπει να προβλέπει τη σύσταση ενός πιθανού Ευρω-παϊκού Ταμείου κατά των Πυρκαγιών ή Ευρωπαϊκού Ταμείου για την Ευρωπαϊκή Δασική Κληρονομιά, το οποίο θα
μπορούσε να χρησιμοποιηθεί για τη στήριξη δράσης που θα αποσκοπεί στη διατήρηση και την αποκατάσταση τωνορεινών και των δασικών περιοχών που περιλαμβάνονται στο δίκτυο Natura 2000·
23. προτείνει τα κράτη μέλη να συμπεριλάβουν και να υποχρεωθούν να εφαρμόζουν μέτρα για την καταπολέ-
μηση της ξηρασίας, την απερήμωση και την πρόληψη των πυρκαγιών και των πλημμυρών στο πλαίσιο των σχεδίων
αγροτικής ανάπτυξής τους, ενθαρρύνοντας τη συμμετοχή των αγροτών, στην αναδάσωση με κατάλληλα είδη, τον
καθαρισμό των δασών, την καταπολέμηση της διάβρωσης και καλύτερη χρήση του νερού, δεδομένου ότι οι
αγρότες αποτελούν τους κύριους εγγυητές της υπαίθρου· ζητεί συνεπώς, να διατηρηθεί η ενίσχυση για τη
δημιουργία ζωνών πυροπροστασίας που θεσπίστηκε με τον κανονισμό (ΕΚ) αριθ. 1257/1999 του Συμβουλίου της
17ης Μαΐου 1999 για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολι-
σμού και Εγγυήσεων (ΕΓΤΠΕ) (
1)καθώς και καλύτερη στήριξη για μέτρα που αποσκοπούν στην αύξηση της αποδο-
τικότητας των δασών και την πρόληψη της μείωσης του πληθυσμού των λιγότερο οικονομικά αποδοτικών ορεινώνπεριοχών που βρίσκονται συχνά εντός της μεσογειακής περιφέρειας (με ιδιαίτερη προσοχή στη διατήρηση των
συνδυασμένων δραστηριοτήτων γεωργίας/δασοκομίας/βοσκής και της προστασίας των λιβαδιών)·7.12.2006 C 297 E/373 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
(1)ΕΕL 160 της26.6.1999, σ. 80.
24. καλεί την Επιτροπή και τα κράτη μέλη να σχεδιάσουν ενημερωτικές και εκπαιδευτικές εκστρατείες σχετικά με
μέτρα πρόληψης και αντιμετώπισης τα οποία θα συμφωνηθούν με τα κράτη μέλη, προκειμένου να μειωθούν οι
κίνδυνοι και οι συνέπειες των φυσικών καταστροφών, ιδίως στις πλέον απειλούμενες περιοχές, με μεγαλύτερη ευαι-
σθητοποίηση του κοινού όσον αφορά το περιβάλλον και τη διατήρηση των φυσικών πόρων, αποφεύγοντας, λόγου
χάριν, επικίνδυνες γεωργικές πρακτικές ή δραστηριότητες αναψυχής· καλεί, επίσης, την Επιτροπή να προωθήσει την
πραγματοποίηση ασκήσεων ετοιμότητας, έτσι ώστε να ελαχιστοποιούνται οι αρνητικές συνέπειες κατά την εκδή-
λωση των φαινομένων·
25. προτρέπει την Επιτροπή να προωθήσει στο πλαίσιο των ευρωπαϊκών προγραμμάτων κατάρτισης και προγραμ-
μάτων για την ανταλλαγή ορθών επαγγελματικών πρακτικών ένα ειδικό πρόγραμμα για πυροσβέστες και ειδικούςστον τομέα της πυρόσβεσης με στόχο να δοθεί η δυνατότητα στα εν λόγω άτομα να αναλάβουν πρόσθετα καθή-κοντα σχετικά με την πρόληψη, τη διατήρηση, τη βελτίωση και την αποκατάσταση των ορεινών περιοχών, και ως
εκ τούτου να εξασφαλίσουν ασφαλείς θέσεις εργασίας και σταθερή απασχόληση· προτρέπει επίσης την Επιτροπή να
εξετάσει το ενδεχόμενο να προτείνει ένα σύστημα αξιολόγησης και έγκρισης τόσο για τις ομάδες πυρόσβεσης όσοκαι για την κατάρτιση και τις δεξιότητες του προσωπικού·
26. καλεί την Επιτροπή να μελετήσει και να προτείνει στο Κοινοβούλιο και το Συμβούλιο τρόπους εφαρμογής
αναγκαστικών μέτρων με τα οποία θα τιμωρείται η αμέλεια και η εκ προθέσεως πρόκληση πυρκαγιών (δικαστικά
και αστυνομικά μέτρα, χαρακτηρισμός της εν λόγω ενέργειας ως περιβαλλοντικού αδικήματος, κλπ)·
27. εκφράζει τη λύπη του για το ότι τα μέτρα πρόληψης πυρκαγιών στο πλαίσιο του προγράμματος «Έμφαση
στα δάση» δεν περιλαμβάνονται στις προτεραιότητες του μελλοντικού προγράμματος LIFE +· καλεί την Επιτροπή
και το Συμβούλιο να συμπεριλάβουν αυτά τα μέτρα στο μελλοντικό πρόγραμμα και να παράσχουν επαρκή χρημα-
τοδότηση·
28. υπενθυμίζει ότι πολλές περιοχές παρουσιάζουν πολύ υψηλό ποσοστό δασικής υποβάθμισης τα τελευταία
χρόνια, και καλεί την Επιτροπή να εκπονήσει σχέδια τα οποία θα διασφαλίσουν την αναδάσωση των εν λόγω
περιοχών με ενδημικά είδη, θεωρώντας ότι οι στόχοι αποκατάστασης του οικοσυστήματος και πρόληψης περαιτέρω
καταστροφών αποβλέπουν στο δημόσιο συμφέρον και όχι απλώς στο ιδιωτικό, το οποίο επιτρέπει και τη μείωση
των επιπτώσεων των καταστροφών στην αλλαγή του κλίματος·
29. επισημαίνει την προαναφερθείσα πρόταση απόφασης περί δημιουργίας κοινοτικού μηχανισμού πολιτικής
προστασίας, (COM(2006)0029), και ιδίως την αναβάθμιση του Κέντρου Παρακολούθησης και Ενημέρωσης (MIC),
με τη δυνατότητα κοινοτικής χρηματοδότησης για τα έξοδα μεταφοράς· καλεί το Συμβούλιο να εγκρίνει τηναπόφαση το συντομότερο δυνατόν και να εξετάσει το ενδεχόμενο ενίσχυσης του εν λόγω μέσου, και ιδίως της
λήψης μέτρων επιτόπου, καθώς και της βέλτιστης χρήσης των λιγοστών διαθέσιμων πόρων·
30. καλεί τα κράτη μέλη και την Επιτροπή να συνεργαστούν για την ουσιαστική βελτίωση του συντονισμού και
της ανταλλαγής πληροφοριών για τους υπάρχοντες πόρους σε περίπτωση καταστροφών, με την εκπόνηση εναρμο-
νισμένων για τον σκοπό αυτό μεθόδων υλοποίησης με στόχο ιδίως τη διασφάλιση της δυνατότητας διεξαγωγήςτων απαραίτητων επειγουσών επιχειρήσεων που είναι αναγκαίες προκειμένου να καταστεί άμεσα διαθέσιμος οχερσαίος και εναέριος εξοπλισμός δασοπυρόσβεσης για περιορισμένο χρονικό διάστημα·
31. υπενθυμίζει ότι στο ψήφισμά του της 4ης Σεπτεμβρίου 2003 για τις επιπτώσεις του θερινού καύσωνα (
1)
τάσσεται υπέρ της δημιουργίας μιας Ευρωπαϊκής Δύναμης Πολιτικής Προστασίας· καλεί την Επιτροπή να λάβειπλήρως υπόψη, ως προς αυτόν το στόχο, το σεβασμό της αρχής της επικουρικότητας· εκτιμά ότι ένας τέτοιος
ευρωπαϊκός μηχανισμός πρέπει να επαγρυπνεί κατά τη διάρκεια της θερινής περιόδου, όταν η Ευρώπη και ειδικά οι
μεσογειακές χώρες βρίσκονται διαρκώς υπό την απειλή πυρκαγιών και κάθε κράτος μέλος δύναται να συνεισφέρει
σε αυτό τον ευρωπαϊκό μηχανισμό παρέχοντας εξοπλισμό, μέσα και προσωπικό·
32. καλεί τα κράτη μέλη και τις περιφερειακές και τοπικές αρχές να άρουν τους διοικητικούς και γεωγραφικούς
φραγμούς στην πολιτική προστασία και να υποστηρίξουν τη μεγαλύτερη ευελιξία και λειτουργικότητα των ομάδωνδιάσωσης (πυροσβεστικές υπηρεσίες, ιατρικές μονάδες άμεσης επέμβασης, αστυνομία, ομάδες ορεινής διάσωσης,
θαλάσσιας διάσωσης και διάσωσης σε ορυχεία) σε γειτονικές περιοχές·7.12.2006 C 297 E/374 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
(1)ΕΕC 76 Ε της 25.3.2004, σ. 382.
33. υπογραμμίζει τη σημασία του Ταμείου Αλληλεγγύης της ΕΕ ως το κύριο μέσο που θα επιτρέψει στην Ευρω-
παϊκή Ένωση να αντιδρά με ταχύτητα στις μείζονες καταστροφές, όπως πλημμύρες, πυρκαγιές ή ξηρασία αλλά
επίσης κυκλώνες, σεισμούς, εκρήξεις ηφαιστείων ή και τσουνάμι· ζητεί επιμόνως από την Επιτροπή και το
Συμβούλιο να εγκρίνουν τις προτάσεις του Κοινοβουλίου για την αναθεώρησή του, ειδικά όσον αφορά την
ενίσχυση της μέριμνας προς όλα τα θύματα των φυσικών καταστροφών και τους άμεσους συγγενείς τους·
34. ζητεί επιμόνως από το Συμβούλιο να προσαρμόσει το Ταμείο Αλληλεγγύης της ΕΕ με ιδιαίτερη αναφορά
στα χρονικά όρια και τις επιλέξιμες δράσεις προκειμένου να του επιτραπεί να αντιμετωπίσει το είδος των συγκεκρι-μένων φυσικών καταστροφών που συμβαίνουν στα κράτη μέλη όπως πυρκαγιές, ξηρασία και πλημμύρες·
35. θεωρεί ότι το Ταμείο Αλληλεγγύης της ΕΕ πρέπει να συνεχίσει να επιτρέπει την ανάληψη δράσης σε περι-
πτώσεις καταστροφών οι οποίες -αν και σημαντικές- δεν φθάνουν το ελάχιστο απαιτούμενο επίπεδο και ότι πρέπει
επίσης να παρέχονται ενισχύσεις σε εξαιρετικές περιπτώσεις όπου το μεγαλύτερο μέρος του πληθυσμού σε μια
συγκεκριμένη περιοχή έχει πληγεί από μια καταστροφή η οποία θα έχει σοβαρό, μακροπρόθεσμο αντίκτυπο στις
συνθήκες διαβίωσής τους·
36. επισημαίνει, εντούτοις, την ανάγκη συμμετοχής και άλλων υφιστάμενων μέσων, όπως των περιφερειακών
κρατικών ενισχύσεων ή των δανείων της Ευρωπαϊκής Τράπεζας Επενδύσεων, με στόχο την πρόληψη, ει δυνατόν,
των φυσικών καταστροφών και την αποκατάσταση των ζημιών που προκαλούνται από τις φυσικές καταστροφές·
37. ζητεί να εξετασθεί η σύσταση ενός ταμείου για τις καταστροφές στη γεωργία με σκοπό την παροχή αποζη-
μίωσης για οιαδήποτε απώλεια εισοδήματος από την πλευρά των αγροτών που προκύπτει από ζημίες σε καλλιέρ-γειες που πλήττονται από τις φυσικές καταστροφές·
38. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις
και τα κοινοβούλια των κρατών μελών των οποίων περιοχές επλήγησαν από φυσικές καταστροφές το 2005, τις
εθνικές, περιφερειακές και τοπικές αρχές των περιοχών αυτών, καθώς και στην Επιτροπή των Περιφερειών.
P6_TA(2006)0224
Φυσικές καταστροφές —περιβαλλοντικές πτυχές
Ψήφισμα του Ευρωπαϊκού Κοινοβουλίου σχετικά με τις φυσικές καταστροφές (πυρκαγιές, ξηρασία και
πλημμύρες) —περιβαλλοντικές πτυχές (2005/2192(INI))
Το Ευρωπαϊκό Κοινοβούλιο,
—έχοντας υπόψη τα ψηφίσματά του της 5ης Σεπτεμβρίου 2002, σχετικά με τις καταστροφικές πλημμύρες στην
Κεντρική Ευρώπη (1),της14ης Απριλίου 2005, σχετικά με την ξηρασία στην Πορτογαλία (2),της12ης Μαΐου
2005, σχετικά με την ξηρασία στην Ισπανία (3)και της 8ης Σεπτεμβρίου 2005 σχετικά με τις φυσικές κατα-
στροφές (πυρκαγιές και πλημμύρες) στην Ευρώπη εκείνο το καλοκαίρι (4),
—έχοντας υπόψη το πρωτόκολλο του Κιότο στη σύμβαση πλαίσιο των Ηνωμένων Εθνών για την αλλαγή του
κλίματος της 11ης Δεκεμβρίου 1997, καθώς και την κύρωση του πρωτοκόλλου του Κιότο από την Ευρωπαϊκή
Κοινότητα στις 25Απριλίου 2002,
—έχοντας υπόψη το ψήφισμά του, της16ης Νοεμβρίου 2005, με τίτλο «Κερδίζοντας τη μάχη εναντίον της
αλλαγής κλίματος του πλανήτη» (5),
—έχοντας υπόψη το ψήφισμά του, της18ης Ιανουαρίου 2006, σχετικά με τις κλιματικές αλλαγές (6),7.12.2006 C 297 E/375 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
(1)ΕΕC 272 E της13.11.2003, σ. 471.
(2)ΕΕC 33 Ε της 9.2.2006, σ. 599.
(3)ΕΕC 92 Ε της 20.4.2006, σ. 414.
(4)Κείμενα που εγκρίθηκαν την ημερομηνία αυτή, P6_TA(2005)0334.
(5)Κείμενα που εγκρίθηκαν την ημερομηνία αυτή, P6_TA(2005)0433.
(6)Κείμενα που εγκρίθηκαν την ημερομηνία αυτή, P6_TA(2006)0019.